В края на живота си Джордж Монк натрупва още няколко заслуги. През 1665 г. Лондон е обхванат от чумна епидемия. Докато населението панически го напуска, Монк и войниците му поемат управлението на града, за да поддържат реда. Такава е ролята му и на следващата година, по време на големия пожар, предизвикан от холандците. Тези моменти се считат от някои историци за венец на неговата служба на Англия. През Втората англо-холандска война той командва флота в прочутата Четиридневна битка (1 – 4 юни 1666), която губи. Това му коства командния пост и той приема оттук нататък да служи на Рупърт Пфалцки. Помага му в битката на деня на Сейнт Джеймс – това е последното сражение в живота му. Умира в началото на 1670 г. и е погребан в Уестминстърското абатство.